钦定古今图书集成/明伦汇编/交谊典/第110卷
## 钦定古今图书集成/明伦汇编/交谊典/第110卷

| 钦定古今图书集成 明伦汇编 第一百十卷 |

| |

第一百十卷目录

谗谤部纪事一

交谊典第一百十卷

《左传·桓公十年》：“虢仲谮其大夫詹父于王，詹父有辞，
以王师伐虢。”

庄公二十三年，晋桓、庄之族偪，献公患之。士𫇭曰：“去
富子，则群公子可谋也已。”公曰：“尔试其事。”士𫇭与群
公子谋，谮《富子》而去之。

僖公三十三年，晋阳处父侵蔡，楚子上救之，与晋师
夹泜而军。阳子患之，使谓子上曰：“吾闻之，文不犯顺，
武不违敌。子若欲战，则吾退舍，子济而陈，迟速唯命。
不然，纾我老师费财，亦无益也。”乃驾以待。子上欲涉，
大孙伯曰：“不可。晋人无信，半涉而薄我，悔败何及？不
如纾之。”乃退舍。阳子宣言曰：“楚师遁矣。”遂归。楚师亦
归。大子商臣谮子上曰：“受晋赂而辟之，楚之耻也。罪
莫大焉。”王杀子上。

成公十五年，晋三郤害伯宗谮而杀之，及栾弗忌，伯
州犁奔楚。韩献子曰：“郤氏其不免乎！善人，天地之纪
也，而骤绝之，不亡何待？”

襄公二十有六年。初，宋芮司徒生女子赤而毛，弃诸
堤下。共姬之妾取以入，名之曰弃，长而美。平公入夕，
共姬与之食。公见弃也而视之。尢姬纳诸御。嬖生佐，
恶而婉，大子痤美而狠，合左师畏而恶之。寺人惠墙
伊戾为大子内师而无宠。秋，楚客聘于晋，过宋，大子
知之，请野享之。公使往。伊戾请从之。公曰：“夫不恶女
乎？”对曰：“小人之事君子也，恶之不敢远，好之不敢近，
敬以待命，敢有贰心乎？纵有共其外，莫共其内。臣请
往也。”遣之。至则欿用牲，加书，征之而骋告。公曰：“大子
将为乱，既与楚客盟矣。”公曰：“为我子又何求？”对曰：“欲
速。”公使视之，则信有焉。问诸夫人与左师，则皆曰：“固
闻之。”公囚大子。大子曰：“唯佐也能免我。”召而使请曰：
“日中不来，吾知死矣。”左师闻之，聒而与之语，过期乃
缢而死。佐为大子，公徐闻其无罪也，乃亨伊戾。
昭公四年，郑子产作《丘赋》。国人谤之曰：“其父死于路，
已为虿尾，以令于国，国将若之何？”子宽以告，子产曰：
“何害？苟利社稷，死生以之。且吾闻为善者不改其度，
故能有济也。民不可逞，度”不可改。《诗》曰：“礼义不愆，何
恤于人。”言吾不迁矣。

五年。初，穆子之生也，庄叔以《周易》筮之，遇明夷之《谦》，
以示卜楚丘曰：“是将行而归。”为子祀，以谗人入，其名
曰牛。离火也。艮，山也。火焚山，山败于人为言，败言为
谗，故主人有言，言必谗也。纯离为牛，世乱谗胜，胜将
适离，故曰其名曰牛。

十二年，楚子谓成虎若敖之馀也。遂杀之。或谮成虎
于楚子，成虎知之而不能行。《书》曰：“楚杀其大夫成虎。”
怀宠也。

十五年，楚费无极害朝吴之在蔡也，欲去之，乃谓之
曰：“王唯信子，故处子于蔡。子亦长矣，而在下位，辱必
求之，吾助子请。”又谓其上之人曰：“王唯信吴，故处诸
蔡，二三子莫之如也，而在其上，不亦难乎？弗图，必及
于难。”夏，蔡人逐朝吴，朝吴出奔郑。王怒曰：“余唯信吴，
故寘诸蔡，且微吴。吾不及此，女何故去之？”无极对曰：
“臣岂不欲吴，然而前知其为人之异也。吴在蔡，蔡必
速飞去，吴所以剪其翼也。”

十九年，楚子为舟师以伐濮。费无极言于楚子曰：“晋
之伯也，迩于诸夏，而楚辟陋，故弗能与争。若大城城
父而寘大子焉，以通北方。王收南方，是得天下也。”王
说，从之。故大子建居于城父。令尹子瑕聘于秦，拜夫
人也。

二十年，费无极言于楚子曰：“建于伍奢，将以方城之
外叛，自以为犹宋、郑也，齐、晋又交辅之，将以害楚，其
事集矣。”王信之，问奢。奢对曰：“君一过多矣，何信于谗？”
王执伍奢，使城父司马奋扬杀太子，未至，而使遣之。
三月，太子建奔宋。王召奋扬，奋扬使城父人执己以
至。王曰：“言出于余口，入于尔耳，谁告建也？”对曰：“臣告
之君王，命臣曰：‘事建如事余’。臣不佞，不能苟贰，奉初
以还，不忍后命，故遣之。既而悔之，亦无及已。”王曰：“而
敢来，何也？”对曰：“使而失命，召而不来，是再奸也。逃无
所入。”王曰：“归从政，如他日。”无极曰：“奢之子材若在吴，
必忧楚国，盍以免其父召之，彼仁必来，不然将为患。”
王使召之，曰：“来吾免。”而父棠君尚谓其弟员曰：“尔适
吴，我将归死，吾知不逮我，能死，尔能报。闻免父之命，
不可以莫之奔也。亲戚为戮，不可以莫之报也。奔死免父，孝也；度功而行，仁也；择任而往，知也；知死不辟，
勇也。父不可弃，名不可废。尔其勉之，相从为愈。”尚归，
奢闻员不来，曰：“楚君大夫其旰食乎？”楚人皆杀之。
二十一年，宋华费遂生华䝙、华多僚、华登䝙为少司
马。多僚为御士，与䝙相恶，乃谮诸公曰：“䝙将纳亡人？
亟言之。”公曰：“司马以吾故，亡其良子。死亡有命，吾不
可以再亡之。”对曰：“君若爱司马，则如亡死如可逃，何
远之有？”公惧，使侍人召司马之侍人宜僚，饮之酒，而
使告司马。司马叹曰：“必《多僚》也！吾有谗子而弗能杀，
吾又不死，抑君有命，可若何？”乃与公谋逐华䝙，将使
田孟诸而遣之。公饮之酒，厚酬之，赐及从者。司马亦
如之。张丐尤之曰：“必有故！”使子皮承宜僚以剑而讯
之，宜僚尽以告。张丐欲杀多僚，子皮曰：“司马老矣，登
之谓甚，吾又重之，不如亡也。”五月丙申，子皮将见司
马而行，则遇多僚御司马而朝。张丐不胜其怒，遂与
子皮、臼任、郑翩杀多僚，劫司马以叛而召亡人。壬寅，
华、向入，乐大心、丰愆、华牼御诸横。华氏居卢门，以南
里叛。六月庚午，宋城旧鄘及桑林之门而守之。
二十七年，郤宛直而和，国人说之。鄢将师为右领，与
费无极比而恶之。令尹子常贿而信谗，无极谮郤宛
焉，谓子常曰：“子恶欲饮子酒？”又谓：子恶：“令尹欲饮酒
于子氏。子恶曰：‘我贱人也，不足以辱令尹。令尹将必
来辱，为患已甚。吾无以酬之，若何’？”无极曰：“令尹好甲
兵，子出之，吾择焉，取五甲。五兵曰：‘寘诸门’。”令尹至，必
观之，而从以酬之。及飨日，帷诸门左。无极谓令尹曰：
“吾几祸子，子恶将为子不利。甲在门矣，子必无往。且
此役也，吴可以得志。”子恶取赂焉而还，又误群帅，使
退其师，曰：“乘乱不祥。吴乘我丧，我乘其乱，不亦可乎？”
令尹使视郤氏，则有甲焉。不往，召鄢将师而告之。将
师退，遂令攻郤氏，且爇之。子恶闻之，遂自杀也。国人
弗爇。令曰：“不爇郤氏与之同罪。”或取一编菅焉，或取
一秉秆焉。国人投之，遂弗爇也。令尹炮之，尽灭郤氏
之族党，杀阳令终与其弟完及佗，与晋、陈及其子弟。
晋、陈之族呼于国曰：“鄢氏、费氏自以为王，专祸楚国，
弱寡王室，蒙王与令尹以自利也。令尹尽信之矣，国
将如何？”令尹病之。

楚郤宛之难，国言未已，进胙者莫不谤。令尹沈尹戍
言于子常曰：“夫左尹与中厩尹莫知其罪，而子杀之
以兴谤讟，至于今不巳，戍也惑之。仁者杀人以掩谤，
犹弗为也。今吾子杀人以兴谤而弗图，不亦异乎？”夫
无极，楚之谗人也，民莫不知。去朝吴，出蔡侯朱，丧大
子建，杀连尹奢，屏王之耳目，使不聪明。不然，平王之
“温惠共、俭，有过成、庄，无不及焉，所以不获诸侯，迩无
极也。今又杀三不辜，以兴大谤，几及子矣。子而不图，
将焉用之？夫鄢将师矫子之命，以灭三族，国之良也，
而不愆位。吴新有君，疆场日骇，楚国若有大事，子其
危哉！知者除谗以自安也。今子爱谗以自危也，甚矣
其惑也！”子常曰：“是《瓦》之罪，敢不良图！”九月己未，子常
杀费无极，与鄢将师，尽灭其族，以说于国，谤言乃止。
哀公十六年，卫侯占梦，嬖人求酒于大叔僖子不得，
与卜人比而告公曰：“君有大臣在西南隅。”弗去，惧害。
乃逐大叔遗，遗奔晋。

《史记吴起列传》：“吴起者，卫人也。好用兵，尝学于曾子，
事鲁君。齐人攻鲁，鲁欲将吴起，吴起取齐女为妻，而
鲁疑之。吴起于是欲就名，遂杀其妻，以明不与齐也。
鲁卒以为将。将而攻齐，大破之。鲁人或恶吴起，曰：‘起
之为人，猜忍人也。其少时，家累千金，游仕不遂，遂破
其家，乡党笑之。吴起杀其谤己者三十馀人，而东出’”
卫郭门，与其母诀，啮臂而盟曰：“起不为卿相，不复入
卫。”遂事曾子居。顷之，其母死，起终不归。曾子薄之，而
与起绝。起乃之鲁，学兵法以事鲁君。鲁君疑之，起杀
妻以求将。夫鲁，小国，而有战胜之名，则诸侯图鲁矣。
且鲁、卫，兄弟之国也，而君用起，则是弃卫。鲁君疑之，
谢吴起。

《战国策》：成侯邹忌为齐相，田忌为将，不相说。公孙闬
谓邹忌曰：“公何不为王谋伐魏，胜则是君之谋也，君
可以有功；战不胜，田忌不进，战而不死，曲挠而诛。”邹
忌以为然，乃说王而使田忌伐魏。田忌三战三胜，邹
忌以告公孙闬，公孙闬乃使人操十金而往，卜于市
曰：“我田忌之人也。吾三战而三胜，声威天下，欲成大
事，亦吉否？”卜者出，因令人捕为人卜者，亦验其辞于
王前。田忌遂走。

庞葱与太子质于邯郸，谓魏王曰：“今一人言市有虎，
王信之乎？”王曰：“否。二人言市有虎，王信之乎？”王曰：“寡
人疑之矣；三人言市有虎，王信之乎？”王曰：“寡人信之
矣。”庞葱曰：“夫市之无虎明矣，然而三人言而成虎。今
邯郸去大梁也远，于市，而议臣者过于三人矣，愿王
察之也。”王曰：“寡人自为知。”于是辞行而谗言先至。后
太子罢质，果不得见。

荆宣王问群臣曰：“吾闻北方之畏昭奚恤也，果诚何

帝命也。子以我为不信，吾为子先行，子随我后，观百
兽之见我而敢不走乎’？”虎以为然，故遂与之行。兽见
之皆走，虎不知兽畏己而走也，以为畏狐也。今王之
地方五千里，带甲百万，而专属之昭奚恤。故北方之
畏奚恤也，其实畏王之甲兵也，犹百兽之畏虎也。
江尹欲恶昭奚恤于楚王而力不能，故为梁山阳君
请封于楚。楚王曰：“诺。”昭奚恤曰：“山阳君无功于楚国，
不当封。”江尹因得山阳君，与之共恶昭奚恤。

魏氏恶昭奚恤于楚王，楚王告昭子，昭子曰：“臣朝夕
以事听命，而魏入吾君臣之间，臣大惧。臣非畏魏也。
夫泄吾君臣之交，而天下信之，是其为人也近苦矣。
夫苟不难为之外，岂忘为之内乎？臣之得罪无日矣。”
王曰：“寡人知之，大夫何患？”

江乙恶昭奚恤，谓楚王曰：“人有以其狗为有执而爱
之。其狗尝溺井，其邻人见狗之溺井也，欲入言之。狗
恶之，当门而噬之。邻人惮之，遂不得入言。邯郸之难，
楚进兵，大梁取矣。昭奚恤取魏之宝器，臣居魏知之。
故昭奚恤常恶臣之见王。”

江乙欲恶昭奚恤于楚，谓楚王曰：“下比周则上危，下
分争则上安，王亦知之乎？愿王勿忘也。且人有好扬
人之善者，于王何如？”王曰：“此君子也，近之。”江乙曰：“有
人好扬人之恶者，于王何如？”王曰：“此小人也，远之。”江
乙曰：“然则且有子杀其父，臣弑其主者，而王终已不
知者，何也？以今好闻人之美，恶闻人之恶也。”王曰：“善。
寡人愿两闻之。”

苏秦为赵王使于秦，反三日不得见，谓赵王曰：“秦乃
者过柱山，有两木焉，一盖呼侣，一盖哭问其故对曰：
‘吾已大矣，年已长矣。吾苦夫匠人，且以绳墨案规矩
刻镂我’。”一盖曰：“此非吾所苦也，是故吾事也。吾所苦
夫铁铦然自入而出夫人者。今臣使于秦而三日不
见，无有谓臣为铁铦者乎。”〈注〉《铁铦》，木中大虫也。以喻
谗口，居中离间。

《史记屈原列传》：“屈原者，名平，楚之同姓也。为楚怀王
左徒，博闻彊志，明于治乱，娴于辞令。入则与王图议
国事，以出号令，出则接遇宾客，应对诸侯。王甚任之。
上官大夫与之同列，争宠而心害其能。怀王使屈原
造为宪令，屈平属草槁未定，上官大夫见而欲夺之，
屈平不与，因谗之曰：‘王使屈平为令，众莫不知，每一’”
令出，平伐其功曰：“以为非我莫能为也。”王怒而疏屈
平。

《战国策》：田需贵于魏王，惠子曰：“子必善左右。今夫杨，
横树之则生，倒树之则生，折而树之又生。然使十人
树杨，一人拔之，则无生杨矣。故以十人之众，树易生
之物，然而不胜一人者，何也？树之难而去之易也。今
子虽自树于王，而欲去子者众，则子必危矣。”

段产谓《新城君》曰：“夫宵行者能无为奸，而不能令狗
无吠己。今臣处郎中，能无议君于王，而不能使人毋
议臣于君。愿君察之也。”

《段干》越人谓《新城君》曰：“王良之弟子驾云取千里马
遇造父之弟子造父之弟子曰：‘马不千里王良弟子
曰：‘马千里之马也。服千里之服也。而不能取千里何
也’’。”曰：“子𬙊牵长故𬙊牵于事万分之一也。而难千里
之行今臣虽不肖于秦亦万分之一也。而相国见臣
不释塞者是𬙊牵长也。”

《新序杂事》篇：“乐毅合连四国之兵以伐齐，大破之，临
淄尽降，唯莒、即墨未下。时田单为即墨令，患乐毅善
用兵，田单不能诈也，欲去之。昭王又贤，不肯听谗。会
昭王死，惠王立，田单使人谗之惠王，惠王使骑劫代
乐毅，乐毅去之赵，不归燕。”

齐人李伯见孝成王，成王说之，以为代郡守。而居无
几何，人告之反，孝成王方馈，不堕食。无几何，告者复
至，孝成王不应。已乃使使者言：“齐举兵击燕，恐其以
击燕为名而以兵袭赵，故发兵自备。今燕、齐已合，臣
请要其敝，而地可多割。”自是之后，为孝成王从事于
外者，无自疑于中者。

《汉书冯唐传》：“李牧之为赵将，委任而责成功，乃得尽
其知能。后会赵王迁立，用郭开谗而诛李牧，以颜聚
代之，是以为秦所灭。”

《孔丛子陈士义》篇：“子顺相魏，改嬖宠之官以事贤才，
夺无任之禄以赐有功。诸丧职秩者不悦，乃造谤言
文咨以告，且曰：‘夫不害前政而有成，孰与变之而起
谤哉’？子顺曰：‘民不可与虑始久矣。古之善为政者，其
初不能无谤。子产相郑，三年而后谤止；吾先君之相
鲁，三月而后谤止。今吾为政日新，虽不能及圣贤，庸
知谤止，独无时乎’？文咨曰：‘子产之谤，尝亦闻之，未识
先君之谤，何也’？子顺曰：‘先君初相鲁，鲁人谤诵曰：‘麛
裘而芾，投之无戾。芾之麛裘，投之无邮’。及三年，政成
化既行，民又作诵曰：‘衮衣章甫，实获我所。章甫衮衣，
惠我无私’。文咨喜曰：‘乃知先生亦不异乎圣贤矣’’。”
《史记韩非列传》：“秦王见孤愤《五蠹》之书”曰：“嗟乎！寡人得见此人与之游，死不恨矣。”李斯曰：“此韩非之所著
书也。”秦因急攻韩，韩王始不用非。及急，迺遣非使秦。
秦王悦之，未信，用李斯、姚贾害之，毁之曰：“韩非，韩之
诸公子也。今王欲并诸侯，非终为韩，不为秦，此人之
情也。今王不用，久留而归之，此自遗患也。不如以过
法诛之。”秦王以为然，下吏治非。李斯使人遗非药，使
自杀。韩非欲自陈不得见。秦王后悔之，使人赦之，非
已死矣。《申子》《韩子》皆著书，传于后世，学者多有。余独
悲韩子为《说难》而不能自脱耳。

《廉颇列传》：“赵孝成王卒，子悼襄王立，使乐乘代廉颇。
廉颇怒，攻乐乘。乐乘走，廉颇遂奔魏之大梁。其明年，
赵乃以李牧为将而攻燕，拔武遂、方城。廉颇居梁久
之，魏不能信用。赵以数困于秦兵，赵王思复得廉颇，
廉颇亦思复用于赵。赵王使使者视廉颇尚可用否。
廉颇之仇郭开，多与使者金，令毁之。赵使者既见廉”
颇，廉颇为之一饭斗米、肉十斤，披甲上马，以示尚可
用。赵使还报王曰：“廉将军虽老，尚善饭，然与臣坐，顷
之三遗矢矣。”赵王以为老，遂不召。

《汉书季布传》：“布为河东守。孝文时，人有言其贤，召欲
以为御史大夫。人又言其勇，使酒难近。至，留邸一月，
见罢。布进曰：‘臣待罪河东，陛下无故召臣，此人必有
以臣欺陛下者。今臣至，无所受事，罢去，此人必有毁
臣者。夫陛下以一人誉召臣，一人毁去臣，臣恐天下
有识者闻之，有以窥陛下’。上默然惭曰：‘河东吾股肱
郡，故特召君耳’。”

《史记陈丞相世家》：“项王拜平为都尉，赐金二十镒。居
无何，汉王攻下殷王，项王怒，将诛定殷者。将吏陈平
惧诛，乃封其金与印，使使归项王。而平身间行，杖剑
亡渡河。船人见其美丈夫独行，疑其亡将要中当有
金玉宝器，目之欲杀平。平恐，乃解衣裸而佐剌船。船
人知其无有，乃止。平遂至修武降汉，因魏无知求见”
汉王，汉王召入。是时万石君奋为汉王中涓，受平谒，
入见平。平等七人俱进赐食。王曰：“罢就舍矣。”平曰：“臣
为事来，所言不可以过今日。”于是汉王与语而说之，
问曰：“子之居楚何官？”曰：“为都尉。”是日乃拜平为都尉，
使为参乘，典护军。诸将尽讙曰：“大王一日得楚之亡
卒，未知其高下，而即与同载，反使监”护军长者。汉王
闻之，愈益幸平，遂与东伐项王。至彭城，为楚所败，引
而还，收散兵至荥阳，以平为亚将，属于韩王信军广
武绛侯灌婴等咸谗陈平曰：“平虽美丈夫，如冠玉耳，
其中未必有也。臣闻平居家时，盗其嫂，事魏不容，亡
归楚；归楚不中，又亡归汉。今日大王尊官之，令护军。
臣闻平受诸将金，金多者得善处，金少者得恶处，平
反复乱臣也。愿王察之。”汉王疑之，召让魏无知。无知
曰：“臣所言者能也，陛下所问者行也。今有尾生孝己
之行，而无益于胜负之数，陛下何暇用之乎？楚汉相
距，臣进奇谋之士，顾其计诚足以利国家不耳。且盗
嫂受金，又何足疑乎？”汉王召让平曰：“先生事魏不中，
遂事楚而去。今又从吾游，信者固多心乎？”平曰：“臣事
魏王，魏王不能用臣说，故去事项王。项王不能信人，
其所任爱，非诸项，即妻之昆弟，虽有奇士，不能用。”平
乃去楚。“闻汉王之能用人，故归大王。臣裸身来，不受
金，无以为资。诚臣计画有可采者，顾大王用之，使无
可用者。金具在，请封输官，得请骸骨。”汉王乃谢，厚赐
拜为护军中尉，尽护诸将。诸将乃不敢复言。

王陵，免丞相，吕太后乃徙平为右丞相，以辟阳侯审
食其为左丞相。左丞相不治，常给事于中。食其亦沛
人，汉王之败彭城西，楚取太上皇、吕后为质，食其以
舍人侍吕后。其后从破项籍为侯，幸于吕太后。及为
相，居中，百官皆因决事。吕媭常以前陈平为高帝谋
执樊哙，数谗曰：“陈平为相非治事，日饮醇酒，戏妇女。”
陈平闻，日益甚。吕太后闻之，私独喜，面质吕媭于陈
平曰：“鄙语曰：‘儿妇人口不可用，顾君与我何如耳。无
畏吕媭之谗也’。”

《直不疑传》：不疑为郎，事文帝。人或毁不疑曰：“不疑状
貌甚美，然特毋奈其善盗嫂何也。”不疑闻曰：“我乃无
兄。”然终不自明也。

《贾谊传》：天子议以谊任公卿之位，绛、灌、东阳侯、冯敬
之属尽害之，迺毁谊曰：“雒阳之人，年少初学，专欲擅
权，纷乱诸事。”于是天子后亦疏之，不用其议。

《魏其武安侯传》武安侯曰：“魏其灌夫日夜招聚天下
豪杰壮士与论议，腹诽而心谤。”

《汉书孔光传》：“光自先帝时议继嗣，有持异之隙，由是
傅氏在位者与朱博为表里，共毁谮光。后数月，既策
免，退闾里，杜门自守。而朱博代为丞相，数月，坐承傅
太后指妄奏事自杀。平当代为丞相，数月，薨。王嘉复
为丞相，数谏争忤指。旬岁间阅三相，议者皆以为不
及光。上繇是思之。后问日食事，上说，赐光束帛，拜为”
光禄大夫，秩中二千石，给事中，位次丞相。及御史大
夫贾延免，光复为御史大夫；二月，为丞相，复故国、博
山侯。上乃知光前免非其罪，以过近臣毁短光者，复免。傅嘉曰：“前为侍中，毁谮仁贤，诬愬大臣，令俊艾者
久失其位。嘉倾覆巧伪，挟奸以罔上，崇党以蔽朝，伤
善以肆意。《诗》不云乎？‘谗人罔极，交乱四国。其免嘉为
庶人，归故郡’。”

《刘向传》：“向本名更生，石显诬谮张猛，令自杀于公车，
更生伤之，乃著《疾谗》《谪要》《救危》及《世颂》，凡八篇，依兴
古事，悼己及同类也。”

《后汉书马援传》：“援兄子严敦，并喜讥议。援在交阯，还
书诫之。初，援在交阯，常饵薏苡实，用能轻身省欲，以
胜瘴气。南方薏苡实大，援欲以为种，军还载之一车，
时人以为南土珍怪，权贵皆望之。援时方有宠，故莫
以闻。及卒后，有上书谮之者，以为前所载还，皆明珠
文犀。马武与于陵侯侯昱等皆以章言其状，帝益怒”，
援妻帑惶惧，不敢以丧还旧茔，裁买城西数亩地，槁
葬而已。宾客故人，莫敢吊会。严与援妻子草索相连，
诣阙请罪。帝乃出松书以示之，方知所坐。上书诉冤，
前后六上，辞甚哀切，然后得葬。又前云阳令同郡朱
勃诣阙上书曰：“臣闻王德圣政，不忘人之功，采其一
美，不求备于众。故高祖赦蒯通而以”王礼葬田横，大
臣旷然，咸不自疑。夫大将在外，谗言在内，微过辄记，
大功不计，诚为国之所慎也。故章邯畏口而奔楚，燕
将据聊而不下，岂其甘心末规哉？悼《巧言》之伤类也。
窃见故伏波将军新息侯马援，拔自西川，钦慕圣义，
间关险难，触冒万死，孤立群贵之间，旁无一言之佐，
驰深渊，入虎口，岂顾“计哉？宁自知当要七郡之使，侥
封侯之福邪？”八年，车驾西讨隗嚣，国计狐疑，众营未
集，援建宜进之策，卒破西州。及吴汉下陇，冀路断隔，
唯独狄道为国坚守，士民饥困，寄命漏刻。援奉诏西
使，镇慰边众，乃招集豪杰，晓诱羌戎，谋如涌泉，埶如
转规，遂救倒悬之急，存几亡之城。兵全师进，因粮敌
人，陇、冀略平，而独守空郡，兵动有功，师进辄克，诛锄
先零，缘入山谷，猛怒力战，飞矢贯胫。又出征交阯，土
多瘴气，援与妻子生诀，无悔吝之心，遂斩灭征侧，克
平一州，间复南讨，立陷临乡，师已有业，未竟而死，吏
士虽疫，援不独存。“夫战或以久而立功，或以速而致
败，深入未必为得，不进未必为非，人情岂乐久屯绝
地不生归哉！”唯援得事朝廷，二十二年，北出塞漠，南
渡江海，触冒害气，僵死军事，名灭爵绝，国土不传，海
内不知其过，众庶未闻其毁，卒遇三夫之言，横被诬
罔之谗，家属杜门，葬不归墓，怨隙并兴，宗亲怖栗，死
者不能自列，生者莫为之讼，臣窃伤之。夫明主𬪩于
用赏，约于用刑。高祖尝与陈平金四万斤，以间楚军，
不问出入所为，岂复疑以钱谷间哉？夫操孔父之忠，
而不能自免于谗，此邹阳之所悲也。《诗》云：“取彼谗人，
投畀豺虎。豺虎不食，投畀有北。有北不受，投畀有昊。”
此言欲令上天而平其恶。唯陛下留思竖儒之言，无
使功臣怀恨黄泉。臣闻《春秋》之义，罪以功除。圣王之
祀，臣有五“义，若援所谓以死勤事者也。愿下公卿，平
援功罪，宜绝宜续，以厌海内之望。臣年已六十，常伏
田里，窃感栾布哭彭越之义，冒陈悲愤，战栗阙庭。书
奏，报归田里。”勃字叔阳，年十二，能诵《诗》《书》，常候援兄
况。勃衣方领，能矩步，辞言娴雅，援裁知书，见之自失。
况知其意，乃自酌酒慰援曰：“朱勃小器速成，智尽此
耳。卒当从汝禀学，勿畏也。”朱勃未二十，《右扶风》请试
守渭城宰。及援为将军封侯，而勃位不过县令。援后
虽贵，常待以旧恩而卑侮之，勃愈身自亲。及援遇谗，
唯勃能终白焉。

《第五伦传》：建武二十七年，举孝廉，补淮阳国医工长。
随王之国，光武召见，甚异之。二十九年，从王朝京师，
随官属得会见，帝问以政事，伦因此酬对政道，帝大
悦，明日复特召入，与语至夕，帝戏谓伦曰：“‘闻卿为吏
篣妇公，不过从兄饭，宁有之邪’？伦对曰：‘臣三娶妻皆
无父，少遭饥乱，实不敢妄过人食’。帝大笑。”

《冯衍传》：“帝以衍为曲阳令，诛斩剧贼郭胜等，降五千
馀人，论功当封，以谗毁故，赏不行。建武六年，日食。衍
上书陈八事，其一曰显文德，二曰褒武烈，三曰修旧
功，四曰招俊杰，五曰明好恶，六曰简法令，七曰差秩
禄，八曰抚边境。书奏，帝将召见。初，衍为狼孟长，以罪
摧陷大姓令狐略。是时略为司空长史，谗之于尚书”
令王护，尚书周生丰曰：“衍所以求见者，欲毁君也。”护
等惧之，即共排间，衍遂不得入。

《孔僖传》：僖与孙骃等由太学论孝武事，邻房生告骃
僖诽谤，事下有司，僖上书自讼曰：“凡言诽谤者，谓实
无此事，而虚加诬之也。至如孝武皇帝，政之美恶，显
在汉史，坦如日月，是为直说。书传实事，非虚谤也。”
《霍谞传》：谞少为诸生，有人诬谞舅宋光于大将军梁
商者，以为妄刊文章，坐系洛阳诏狱，掠考困极。谞时
年十五，奏记于商曰：“凡事更赦令，不应复案。”夫以罪
刑明白，尚蒙天恩，岂有冤谤无征，反不得理？是为刑
宥正罪，戮加诬侵也。

《梁统传》：“统曾孙商为大将军，检御门族，未曾以权盛干法。而性慎弱，无威断，颇溺于内竖。以小黄门曹节
等用事于中，遂遣子冀不疑与为交友。然宦者忌商
宠任，反欲陷之。永和四年，中常侍张逵蘧政，内者令
石光、尚方令傅福、冗从仆射杜永连谋，共谮商及中
常侍曹腾、孟贲，云欲征诸王子，图议废立，请收商等”
案罪。帝曰：“大将军父子我所亲，腾贲我所爱，必无是，
但汝曹共妒之耳。”逵等知言不用，惧迫，遂出矫诏，收
缚腾、贲于省中。帝闻震怒，敕宦者李歙急呼腾、贲释
之，收逵等，悉伏诛。

《魏志蒋济传》：“济为扬州别驾，民有诬告济为谋叛主
率者，太祖闻之，指有令与左将军于禁、沛相封仁等
曰：‘蒋济宁有此事！有此事？吾为不知人也。此必愚民
乐乱，妄引之耳’。促理出之，辟为丞相主簿。”《西曹属
陈矫传》注：“刘晔以先进见幸，因谮矫专权。矫惧，以问
长子本，本不知所出。次子骞曰：‘主上明圣，大人大臣，
今若不合，不过不作公耳’。”后数日，帝见矫，矫又问二
子。骞曰：“‘陛下意解，故见大人也’。既入尽日，帝曰：‘刘晔
构君，朕有以迹君，朕心故已了’。”以金五饼授之。矫辞。
帝曰：“岂以为小惠？君已知朕心，顾君妻子未知故也。”
《王烈传注》：“烈避地辽东，时衰世弊，识真者少，朋党之
人，互相谗谤。自避世在东国者，多为人”所害，烈居之
历年，未尝有患。

《崔琰传》：“琰尝荐钜鹿杨训，时人或笑训希世浮伪，谓
琰为失所举。”〈注〉时有与琰宿不平者，白之太祖，以为
琰腹诽心谤，乃收付狱。

《江表传》：诸葛瑾在南郡，人有密谗瑾者，陆逊表保明
瑾无此权，报曰：“子瑜与孤从事积年，恩如骨肉，非外
言所间也。”

《晋书嵇康传》：“康，谯国铚人。初，康居贫，尝与向秀共锻
于大树之下，以自赡给。颍川锺会，贵公子也，精炼有
才辨，故往造焉。康不为之礼，而锻不辍。良久，会去，康
谓曰：‘何所闻而来？何所见而去’？会曰：‘闻所闻而来，见
所见而去’。会以此憾之。及是言于文帝曰：‘嵇康，卧龙
也，不可起。公无忧天下，顾以康为虑耳’。因谮康欲助”
毋丘俭，赖山涛不听。“昔齐戮华士，鲁诛少正卯，诚以
害时乱政，故贤圣去之。康安等言论放荡，非毁典谟，
帝王所不容，宜因衅除之，以淳风俗。”帝既昵听信会，
遂并害之。

《世说新语》：陆平原河桥为卢志所谗，被诛，临刑叹曰：
“欲闻华亭鹤唳，可复得乎？”

《晋书张华传》：“华为持节、都督幽州诸军事，领护乌桓
校尉、安北将军，抚纳新旧戎夏。怀之东夷马韩、新弥
诸国，依山带海，去州四千馀里，历世未附者二十馀
国，并遣使朝献。于是远夷宾服，四境无虞，频岁丰稔，
士马强盛。朝议欲征华入相，又欲进号仪同。初，华毁
征士冯恢于帝，𬘘即恢之弟也，深有宠于帝。𬘘尝侍”
帝，从容论魏、晋事，因曰：“臣窃谓锺会之衅，颇由太祖。”
帝变色曰：“卿何言邪？”𬘘免冠谢曰：“臣愚冗瞽言，罪应
万死。然臣微意，犹有可申。”帝曰：“何以言之？”𬘘曰：“臣以
为善御者，必识六辔盈缩之势；善政者必审官方控
带之宜。故仲由以兼人被抑，冉求以退弱被进，汉高
八王以宠过夷灭光武诸将。由抑损”克，终非上有仁
暴之殊，下有愚智之异，盖抑扬与夺使之然耳。锺会
才具有限，而太祖夸奖太过，嘉其谋猷，盛其名器，居
以重势，委以大兵，故使会自谓算无遗策，功在不赏，
辀张跋扈，遂遘凶逆耳。向令太祖录其小能，节以大
礼，抑之以权势，纳之以轨则，则乱心无由而生，乱事
无由而成矣。帝曰：“然。”𬘘稽首曰：“陛下既已然，微臣之
言，宜思坚冰之渐，无使如会之徒复致覆丧。”帝曰：“当
今岂有如会者乎？”𬘘曰：“东方朔有言，谈何容易！”《易》曰：
“臣不密则失身。”帝乃屏左右曰：“卿极言之。”𬘘曰：“陛下
谋谟之臣，著大功于天下，海内莫不闻知。据方镇，总
戎马之任者，皆在陛下圣虑矣。”帝默然。顷之，征华为
太常。以太庙屋栋折，免官。遂终帝之世，以列侯朝见。
《世说新语》：王绪数谗殷荆州于王国宝，殷甚患之，求
术于王东亭曰：“卿但数诣王绪，往辄屏人，因论它事，
如此则二王之好离矣。”殷从之。国宝见王绪问曰：“比
与仲堪屏人何所道？”绪云：“故是常往来，无他所论。”国
宝谓绪于己有隐，果情好日疏，谗言以息。

《南史毛修之传》：“修之孙惠素，仕齐为少府卿，吏才彊
济，而临事清刻。敕市铜官碧青一千二百觔供御画，
用钱六十五万。有谗惠素纳利，武帝怒，敕尚书评价，
贵二十八万馀，有司奏伏诛。死后家徒四壁，武帝后
知无罪，甚悔恨之。”

《宋书谢灵运传》：“灵运为太子左卫率。庐陵王义真好
文籍，与灵运情款异常。少帝即位，权在大臣，灵运构
扇异同，非毁执政。司徒徐羡之等患之，出为永嘉太
守。元嘉五年，灵运既东还，太守孟𫖮事佛精恳，为灵
运所轻，遂构仇隙。𫖮因灵运横恣，百姓惊扰，乃表其
异志，发兵自防，露板上言。灵运驰出京师，诣阙上表”
曰：“臣自抱疾归山，于今八载，居非郊郭，事乖人间，幽栖穷岩，外缘两绝，守分养命，庶毕馀年。忽以去年二
十八日得会稽太守臣𫖮二十七日疏云：‘比日异论
噂𠴲，此虽相了，百姓不许寂默。今微为其防，披疏骇
惋，不解所繇，便星言奔驰归骨陛下。及经山阴，防卫
彰赫，彭排马枪，断截衢巷，侦逻纵横，戈甲竟道，不知
微臣罪为何事’。”及见𫖮，虽曰见亮，而装防如此，惟有
罔惧。臣昔忝近侍，豫蒙天恩，若有罪迹炳明，文字有
证，非但显戮司败，以正国典，普天之下，自无容身之
地。今虚声为罪，何酷如之！夫自古谗谤，圣贤不免，然
致谤之来，要有繇趣。或轻死重气，结党聚群；或勇冠
乡邦，剑客驰逐。未闻“俎豆之学，欲为逆节之罪；山栖
之士，而构陵上之衅。今影迹无端，假谤空设，终古之
酷，未之或有。匪希其生，实悲其痛。诚复内省不疚，而
抱理莫伸。是以牵曳疾病，束骸归款。仰凭陛下天鉴
曲临，则死之日犹生之年也。臣忧怖弥日，羸疾发动，
尸存恍惚，不知所陈。”太祖知其见诬，不欲使东归，以
为临《川内史》，赐秩中二千石。

《南史颜延之传》：何尚之素与延之狎，书与王球曰：“延
之昔坐事屏斥，复蒙抽进，而曾不悛革，怨诽无已，横
兴讥谤，诋毁朝士。”

《宋书王景文传》：“景文为尚书左仆射，领吏部、扬州刺
史，加太子詹事，常侍如故，不愿还朝，求为湘州刺史，
不许。时又谓景文在江州不能洁己，景文与上幸臣
王道龙书曰：‘吾虽寡于行己，庶不负心，既愧殊效，誓
不上欺明主。窃闻有为其贝锦者，云营生乃至巨万，
素无此能，一旦忽致异术，必非平理。唯乞平心精检’”，
若此言不虚，便宜肆诸市朝，以正风俗。脱其妄作，当
赐思罔昧之由。吾逾忝转深，足以致谤，念此惊惧，何
能自测。区区所怀，不愿望风容贷。吾自了不作偷，犹
如不作贼，故以密白，想为申启。

《南史孔奂传》：“沈奂为飞书所谤，将陷重辟，奂廷议理
之，竟得白。”

《梁书张率传》：“率以父忧去职，其父侍妓数十人，善讴
者，有色貌，邑子仪曹郎顾玩之求娉焉。讴者不愿，遂
出家为尼。尝因斋会率宅，玩之乃飞书言与率奸。南
司以事奏闻，高祖惜其才，寝其奏，然犹致世论焉。服
阕后，久之不仕。七年，敕召出除中权建安王中记室
参军。”

《三国典略》：梁刘悫常有飞书谤毁，梁王怒曰：“刘悫似
衣中虱，必须掏之。”

《魏书李顺传》：“顺为中书侍郎。始光初，从征蠕蠕，以筹
略之功，拜后军将军。世祖将讨赫连昌，谓崔浩曰：‘朕
前北征李顺，献策数事，实合经略大谋。今欲使总摄
前驱之事，卿以为何如’？浩对曰：‘顺智足周务，实如圣
旨。但臣与之婚姻，深知其行。然性果于去就，不可专
委’。世祖乃止。”初，浩弟取顺妹，又以弟子取顺女，虽二
门婚姻，而浩颇轻顺，顺又弗之伏也。由是潜相猜忌，
故浩毁之。顺又从击赫连定于平凉，三秦平，迁四部
尚书，甚见宠待。沮渠蒙逊以河西内附，世祖欲精简
行人，崔浩曰：“蒙逊称藩，款著河右。若俾遐域流通，殊
荒毕至，宜令清德重臣，奉诏褒慰。”尚书李顺，即其人
也。世祖曰：“顺，纳言大臣，固不宜先为此使。若蒙逊身
执玉帛而朝于朕，复何以加之？”浩曰：“邢贞使吴，亦魏
之太常，苟事是宜，无嫌于重。尔日之行，岂吴王入觐
也？”世祖从之，以顺为太常，策拜蒙逊为太傅、凉王，复
使于凉州，而蒙逊数与顺游宴，颇有悖慢之言，恐顺
东还泄之朝廷，以金宝纳顺怀中，故蒙逊罪衅得不
闻彻。浩知之，密言于世祖，世祖未之信。真君三年，遂
刑顺于城西。及浩之诛，世祖怒甚，谓孝伯曰：“卿从兄
往虽误国，朕意亦未便至此。繇浩谮毁，朕忿遂盛。杀
卿从兄者，浩也。”

《源贺传》：“贺为冀州刺史，武邑郡奸人石华告沙门道
可与贺谋反，有司以闻，高宗谓群臣曰：‘贺诚心事国，
朕为卿等保之，无此明矣’。乃精加讯检，华果引诬，于
是遣使者诏贺曰：‘卿以忠诚款至，著自先朝，以丹青
之洁，而受苍蝇之污。朕登时研检，已加极法，故遣宣
意。其善绥所莅，勿以嚣谤之言，致损虑也’。贺上书谢。”
书奏，高宗顾谓左右曰：“以贺之忠诚，尚致其诬，不若
是者，可无慎乎？”

《北史崔光传》：“光少有大度，喜怒不见于色，有毁恶之
者，必善言以报，虽见诬谤，终不自申曲直。”

《魏书彭城王勰传》：咸阳王禧，渐以㤭矜，颇有不法。北
海王详阴言于世宗，世宗深忌之。又言勰大得人情，
不宜久在宰辅，劝世宗遵高祖遗敕。禧等又出领军
于烈为恒州，非烈情，愿固彊之。烈深以为忿。烈子忠
尝在左右，密令忠言于世宗云：“诸王等意不可测，宜
废之，早自揽政。”时将礿祭，王公并斋于庙东坊，世宗
遣于烈将宿卫壮士六十馀人召禧、勰、详等，引入，见
之于光极殿。世宗谓勰曰：“顷来南北务殷，不容仰遂
冲操。恪是何人，而敢久违先敕！今遂叔父高蹈之意。”
勰谢曰：“先帝不以臣虚薄，曲垂罔己之泽，出入绸缪公私无舍。自陛下龙飞九五，屡求解落，既为宰辅所
抑，亦不为陛下所许。先岁夏中，重尘天听，时蒙优借，
出为定州。往年还洛阳，敕总戎淮肥，虽无功效，幸免
罪戾，云归未几，复委臣以非据之任。臣频烦干请，具
简圣听。陛下孝深无改，仰遵先诏，上成睿明之美，下
遂微臣之志。感惟今往，悲喜交深。”乃诏曰：“王宿尚闲
静，志捐世务，先帝爱亮之至，弗夺此情。遗敕炳然，许
遂冲退。雅操不移，朕亦未敢违夺。今乃释位归第，丘
园是营。高尚之节，确尔贞固；贲、履之操，邈焉难追。而
王宅初构，财力多阙，成立之期，岁月莫就。可量遣工
役，分给材瓦，禀王所好，速令制办，务从简素，以称王
心。”勰因是作《蝇赋》以谕怀，恶谗构也。

《北齐书清河王岳传》：岳自讨寒山、长社及出随陆，并
有功绩，威名弥重。而性华侈，尤悦酒色，歌姬舞女，陈
鼎击钟，诸王皆不及也。初，高归彦少孤，高祖令岳抚
养，轻其年幼，情礼甚薄。归彦内衔之，而未尝出口。及
归彦为领军，大被宠遇，岳谓其德己，更倚赖之。归彦
密构其短。岳于城南起宅，听事后开巷。归彦奏帝曰：
“清河造宅，僭拟帝宫，制为永巷，但唯无阙耳。”显祖闻
而恶之，渐以疏岳。仍属显祖召邺下妇人薛氏入宫，
而岳先尝唤之至宅，由其姊也。帝悬薛氏姊而锯杀
之，让岳以为奸民女。岳曰：“臣本欲取之，嫌其轻薄，不
用，非奸也。”帝益怒。六年十一月，使高归彦就宅切责
之。岳忧悸不知所为，数日而薨。故时论纷然，以为赐
鸩也，朝野叹惜之。后归彦反，世祖知其前谮，曰：“清河
忠烈，尽力皇家，而归彦毁之，间吾骨肉籍没。”归彦以
良贱百口赐岳家。后又思岳之功，重赠太师、太保，馀
如故。

《斛律光传》：“周遣其柱国纥于广略围宜阳，光率步骑
五万赴之，大战于城下。乃取周建安等四戍，捕虏千
馀人而还。军未至邺，敕令便放兵散，光以为军人多
有勋功，未得慰劳，若即便散，恩泽不施。乃密通表，请
使宣旨，军仍且进。朝廷发使迟留，军还将至紫陌，光
仍驻营待使。帝闻光军营已逼，心甚恶之，急令舍人”
追光入见，然后宣劳散兵，拜光左丞相，又别封清河
郡公。光入，常在朝堂垂帘而坐。祖珽不知，乘马过其
前，光怒谓人曰：“此人乃敢尔！”后珽在内省，言声高慢，
光适过，闻之，又怒。珽知光忿己，赂光从奴而问之曰：
“相王瞋孝征耶？”曰：“自公用事，相王每夜抱膝叹曰：‘盲
人入国必破矣’！”穆提婆求娶光庶女，不许。帝赐提婆
晋阳之田，光言于朝曰：“此田神武帝以来常种禾，饲
马数千匹，以拟寇难。今赐提婆，无乃阙军务也。”由是
祖穆积怨。周将军韦孝宽忌光英勇，乃作谣言，令间
谍漏其文于邺曰：“百升飞上天，明月照长安。”又曰：“高
山不推自崩，槲树不扶自竖。”祖珽因续之曰：“盲眼老
公背上下大斧，饶舌老母不得语。”令小儿歌之于路。
提婆闻之，以告其母令萱，萱以饶舌斥己也。盲老公
谓珽也。遂相与协谋，以谣言启帝曰：“斛律累世大将，
明月声震关西，丰乐威行突厥，女为皇后，男尚公主，
谣言甚可畏也。”帝以问韩长鸾，鸾以为不可。事寝，祖
珽又见帝，请间，唯何洪珍在侧。帝曰：“前得公启，即欲
施行。”长鸾以为无此理，珽未对。洪珍进曰：“若本无意
则可，既有此意，而不决行，万一泄露，如何？”帝曰：“洪珍
言是也。”犹豫未决。会丞相府佐封士让密启云：“光前
西讨还，敕令放兵散光令军逼帝京，将行不轨事，不
果而止。家藏弩甲，奴僮千数，每遣使丰乐武都处阴
谋往来，若不早图，恐事不可测。”启云：“军逼帝京，会帝
前所疑，意谓何？”洪珍云：“人心亦大圣，我前疑其欲反，
果然。”帝性至怯懦，恐即变发，令洪珍驰召祖珽告之，
又恐追光，不从命。珽因云：“正尔召之，恐疑不肯入，宜
遣使赐其一骏马，语云：‘明日将往东山游观，王可乘
此马同行，光必来奉谢’。”因引入执之。帝如其言。顷之，
光至，引入凉风堂，刘桃枝自后拉而杀之，时年五十
八。于是下诏，称“光谋反，今已伏法，其馀家口，并不须
问。”寻而发诏，尽灭其族。光性少言刚急，严于御下，治
兵督众，唯仗威刑，版筑之役，鞭挞人士，颇称其暴。自
结发从戎，未尝失律，深为邻敌所慑惮。罪既不彰，一
旦屠灭，朝野痛惜之。周武帝闻光死，大喜，赦其境内。
后入邺，追赠上柱国公，指诏书曰：“此人若在，朕岂能
至邺。”

《周书宇文测传》：“测除开府仪同，行汾州事。测政存简
惠，颇得民和。地接东魏，数相抄窃。或有获其为寇者，
多缚送之。测皆命解缚，置之宾馆，然后引与相见，如
客礼焉。仍设酒肴宴劳，放还其国，卫送出境。自是东
魏人大惭，乃不为寇，两界遂通庆吊，时论方于羊叔
子。或有告测怀贰，太祖怒曰：‘测为我安边，何为间我
骨肉’？”乃命斩之，仍许测便宜从事。

《唐瑾传》：于谨南伐江陵，以瑾为元帅府长史。及军还，
诸将多因虏掠大获财物，瑾一无所取，惟得书两车，
载之以归。或白文帝曰：“唐瑾大有辎重，悉是梁朝珍
玩。”文帝初不信之，然欲明其虚实，密遣使检阅之，惟见坟籍而已。乃叹曰：孤知此人来二十许年，明其不
以利干义，向若不令检视，恐常人有投杼之疑，所以
益明之耳。凡人受委任，当如此也。

《隋书韦世康传》：世康弟冲为南宁州总管。兄子伯仁
随冲在府，掠人之妻，士卒纵暴，边人失望。上闻而大
怒，令蜀王秀治其事。益州长史元岩性方正，按冲，无
所宽贷，冲竟坐免。其弟太子洗马世约谮岩于皇太
子，上谓太子曰：“古人有酤酒酸而不售者，为噬犬耳。
今何用世约乎？”世约遂除名。

《高颎传》：晋王广大举伐陈，以颎为元帅长史，及军还，
以功加授上柱国，进爵齐国公，上因劳之曰：“公伐陈
后，人言公反，朕已斩之，君臣道合，非苍蝇所间也。”是
后右卫将军庞晃及将军卢贲等，前后短颎于上，上
怒之，皆被疏黜。因谓颎曰：“独孤公犹镜也。”每被磨莹，
皎然益明。〈颎父宾仕周为独孤信寮佐赐姓独孤氏〉
颎，加上柱国，进爵齐国公，坐事以公就第。顷之，颎国
令上《颎阴事》，称其子表仁谓颎曰：“司马仲达初托疾
不朝，遂有天下。公今遇此，安知非福？”于是上大怒，囚
颎于内史省而鞫之。宪司奏颎他事，云：“沙门真觉尝
谓颎云：‘明年国有大丧’。”尼令晖复云：“十七、十八年，皇
帝有大厄，十九年不可过。”上闻而益怒，顾谓群臣曰：
“帝王岂可力求！孔子以大圣之才，作法垂世，宁不欲
大位邪？天命不可耳！颎与子言，自比晋帝，此何心也？”
有司请斩颎，上曰：“去年杀虞庆则，今兹斩王世积，如
更诛颎，天下其谓我何？”于是除名为民。

《李穆传》：“穆子浑，拜左武卫将军，领太子中卫率。初，穆
孙筠卒，高祖议立嗣，浑规欲绍之，谓其妻兄太子左
卫率宇文述曰：‘若得袭封，当以国赋之半，每岁奉公’。
述利之，因入白皇太子曰：‘立嗣以长，不则以贤。今申
明公嗣绝，遍观其子孙皆无赖，不足以当荣宠，唯金
才有勋于国，谓非此人无可以袭封者。太子许之，竟’”
奏高祖，封浑为申国公，以奉穆嗣。大业初，转右骁卫
将军。六年，有诏追改穆封为郕国公，浑仍袭焉。累加
光禄大夫。九年，迁右骁卫大将军。浑既绍父业，日增
豪侈，房曳罗绮者以百数。二岁之后，不以俸物与述。
述大恚之，因醉乃谓友人于象贤曰：“我竟为金才所
卖，死且不忘。”浑亦知其言，由是结隙。后帝讨辽东，有
方士安伽佗自言晓图谶，谓帝曰：“当有李氏应为天
子”，劝尽诛海内凡姓李者。述知之，因诬构浑于帝曰：
“伽佗之言，信有征矣。臣与金才夙亲，闻其情趣大异
常日，数共李敏、善衡等日夜屏语，或终夕不寐。浑，大
臣也，家代隆盛，身捉禁兵，不宜如此，愿陛下察之。”帝
曰：“公言是矣，可觅其事。”述乃遣武贲郎将裴仁基表
告浑反。即日发宿卫千馀人付述掩浑等家，遣左丞
元文都、御史大夫裴蕴杂治之。案问数日，不得其反
状，以实奏闻，帝不纳，更遣述穷治之。述入狱中，召出
敏妻宇文氏，谓之曰：“夫人，帝甥也，何患无贤！夫李敏
金才，名当祅谶，国家杀之，无可救也。夫人当自求全，
若相用语，身当不坐。”敏妻曰：“不知所出，惟尊长教之。”
述曰：“可言李家谋反。”金才尝告敏云：“汝应图箓，当为
天子。今主上好兵，劳扰百姓，此亦天亡隋时也，正当
共汝取之。若复度辽，吾与汝必为大将，每军二万馀
兵，固以五万人矣。又发诸房子侄、内外亲娅，并募从
征，吾家子弟，决为主帅，分领兵马，散在诸军，伺候间
隙，首尾相应。吾与汝前发，袭取御营，子弟响起，各杀
军将。一日之间，天下足定矣。”述口自传授，令敏妻写
表。述持入奏之曰：“已得金才反状。”井有敏妻密表。帝
览之，泣曰：“吾宗社几倾，赖亲家公而获全耳！”于是诛
浑、敏等宗族三十二人，自馀无少长皆徙岭外。
《隋书辛公义传》：公义为扬州道黜陟使，官寮犯法，无
所纵舍。及炀帝即位，扬州刺史王弘入为黄门侍郎，
因言公义之短，竟去官。吏人守阙诉冤，相继不绝。
《中说·周公》篇：郑和谮子于越公曰：“彼寔慢公，公何重
焉？”越公使问子，子曰：“公可慢，则仆得矣，不可慢则仆
失矣。得失在仆，公何预焉？”越公待之如旧。

《问易》篇：“贾琼问：何以息谤？子曰：‘无辩’。”曰：“何以止怨？”曰：
“无争。”

《旧唐书李百药传》，“杜伏威据有江南，高祖遣使招抚，
百药劝伏威入朝，伏威从之，遣辅公祏与百药留守。
及渡江，中悔，将害百药，乃饮以石灰酒，因大泄痢，而
宿病皆除。伏威知百药不死，乃作书与公祏，令杀百
药，赖伏威养子王雄延保护获免。公祏反，又授百药
侍郎。有谮百药于高祖”云，百药初说伏威入朝，又与
公祏同反，高祖大怒。及公祏平，得伏威《与公祏令杀
百药书》，高祖意稍解，遂配流泾州。

《唐书魏徵传》：征拜尚书右丞，左右毁征阿党亲戚者。
帝使温彦博按讯，非是。彦博曰：“征为人臣，不能著形
迹，远嫌疑，而被飞谤，是宜责也。”

《桓彦范传》：“时武三思以迁太后衔恚，虑不利诸武，而
韦后雅为帝宠畏，且三思与蒸乱，由是朋谗奇中。未
几，罢彦范等政事。五月，加特进，封扶阳郡王，赐姓韦同后属籍，锡金银锦绣，皆以铁券，恕十死，令朝朔望。
寻出为洺州刺史，改濠州。王同晈谋诛三思事泄，三
思诬彦范等同逆，阴令许州司功参军郑愔上变，乃”
贬彦范泷州司马，敬晖崖州司马，袁恕己窦州司马，
崔元𬀩白州司马，张柬之新州司马，悉夺勋封。
《魏元忠传》：“中宗在东宫，为检校左庶子，时二张势倾
朝廷，元忠尝奏曰：‘臣承先帝之顾，且受陛下厚恩，不
能徇忠，使小人在君侧，臣之罪也’。易之等恨怒，因武
后不豫，即共谮元忠与司礼丞高戬谋，挟”太子为耐
久朋，遂下制狱。诏皇太子、相王及宰相引元忠等辨
于庭，不能决。昌宗乃引张说为证。说初伪许之，至是
迫使言状，不应。后又促之，说曰：“臣不闻也。”易之等遽
曰：“说与同逆，说曩尝谓元忠为伊、周？夫伊尹放太甲，
周公摄王位，此反状明甚。”说曰：“易之、昌宗安知伊、周？
臣乃能知之。伊尹、周公，历古以为忠臣。陛下不遣学
伊、周，将何效焉？”说又曰：“臣知附易之朝夕可宰相，从
元忠则族灭。今不敢面欺，惧元忠之冤。”后寤其谗，然
重违易之，故贬元忠高要尉。

《张嘉贞传》：嘉贞入朝，或告其反按无状，帝令坐告者，
嘉贞辞曰：“昔天子听政于上，瞍赋蒙诵，百工谏，庶人
谤。今将坐之，则后无由闻天下事。”遂得减死。

《狄仁杰传》：仁杰字怀英，天授二年以地官侍郎同凤
阁鸾台平章事。武后谓曰：“卿在汝南有善政，然有谮
卿者，欲知之乎。”谢曰：“陛下以为过，臣当改之；以为无
过，臣之幸也。谮者乃不愿知。”后叹其长者。

《大唐新语》：驸马张垍以太常卿、翰林院供奉官赞相，
礼仪，雍容有度。元宗心悦之，谓垍曰：“朕罢希烈相，以
卿代之。”垍谢不敢当。杨贵妃知之，以告杨国忠，杨国
忠深忌之。时安禄山入朝，元宗将加宰相，命垍草诏。
国忠谏曰：“禄山不识文字，命之为相，恐四方轻于唐。”
元宗乃止。及安禄山归范阳，诏高力士送于长乐陂。
力士归，元宗问曰：“禄山喜乎？”力士对曰：“禄山恨不得
宰相，颇有言。”国忠遽曰：“此张垍告之也。”元宗不察国
忠之诬，疑垍漏泄，大怒，黜垍为卢溪郡司马，兄均为
建安郡司马，弟圻为宜春司马。

《见闻搜玉》：张说有门下生私宠婢，将寘之法。生呼曰：
“公无缓急用人乎？见色不能禁，人之常情，何靳一婢
耶？”说释之，且付以婢。生忽一日直诣谓说曰：“闻公为
姚相所谗，祸且不测，愿得公鸡林夜明帘，献九公主。”
且曰：“上独不念在东宫时恩，始终加惠，而反以谗见
怒耶？”明日公主谒上，具奏之，得免书。生亦不复见之
矣。

《开元天宝遗事》：“进士杨光远，惟多矫饰，不识忌讳。游
谒王公之门，干索权豪之族，未尝自足。稍有不从，便
多诽谤。”

《唐书房琯传》：琯同中书门下平章事，从至成都，赐一
子官。俄与韦见素、崔涣奉册灵武，见肃宗，具言上皇
所以传付意，因道当时利病，箝索虏情，辞吐华畅，帝
为改容。琯既有重名，帝倾意待之，机务一一与琯参
决，诸将相莫敢望。于是第五琦言财利，幸为江淮租
庸使，琯谏曰：“往杨国忠聚敛产怨天下，陛下即位，人
未见德，今又宠琦，是一国忠死，一国忠生，无以示远
方。”帝曰：“六军之命方急，无财则散，卿恶琦可也，何所
取财！”琯不得对。北海太守贺兰进明自河南至，诏摄
御史大夫、岭南节度使。入谢，帝曰：“朕语琯，除正大夫，
何为摄耶？”进明衔之，因曰：“陛下知晋乱乎？唯以尚虚
名任王衍为宰相，基祖浮华，不事天下事，故至于败。
方唐中兴，当用实才，而琯性疏阔，大言无当，非宰相
器。陛下待之厚，然孰肯为陛下用乎？”帝曰：“何哉？”对曰：
“陛下顷为皇太子，太子出曰‘抚军，入曰监国，而琯为
圣皇建遣诸王为都统、节度，乃谓陛下为元子，而付
以朔方、河东、河北空虚之地，永王、丰王乃统四节度，
此于圣皇似忠，于陛下，非忠也。琯意诸子一得天下，
身不失恩，又多树私党，以副戎权。推此而言，岂肯尽
诚于陛下乎’？”帝入其语，始恶琯。

《唐俭传》：“俭裔孙次，字文编，建中初，及进士第，历侍御
史。窦参数荐之，改礼部员外郎。参贬，出为开州刺史，
积十年不迁。韦皋镇蜀，表为副使，德宗谕皋罢之。次
身在远，久抑不得申，以为古忠臣贤士，罹谗毁被放，
至杀身，君且不悟者。因采获其事，为《辨谤略》三篇上
之。帝益怒曰：‘是乃以古昏主方我’。改夔州刺史。宪宗”
立，召还，授礼部郎中，知制诰，终中书舍人。宪宗雅恶
朋比倾陷者，尝览《辨谤略》，善之，谓学士沈传师曰：“凡
君子者，宜所观省，然次编录未尽，卿可广其书。”传师
乃与令狐楚、杜元颖论次，起周讫隋，增为十篇，更号
《元和辨谤略》。

《陆贽传》：“贽既放荒远，常阖户人不识其面，叉避谤不
著书，祇为《今古集验方》五十篇，示乡人云。”

《柳柳州集》：“杜兼在濠州，有锺离令卢某者，宰相戚也。
而谗且谀，日状其僚之过愆，以致于兼。兼得之大怒，

子，朝廷无敢言其短者，贽独身当之，日陈其不可用，
延龄固欲去贽而代之，又知贽之不与己，多阻其奏
请也，谤毁百端。翰”林学士吴通元故与贽同职，奸巧
佻薄，与贽不相能。知贽与延龄相持有间，因盛言贽
短。宰相赵璟，本贽所引同对，嫉贽之权，密以贽所戢
弹延龄事告延龄，延龄益得以为计。由是天子益信
延龄而不直贽，竟罢贽相，以为太子宾客，而黜张滂、
李克等权。言事者皆言其屈。贽固畏惧，至为宾客，拒
门不纳，交亲士友。春旱，德宗数猎苑中，延龄疏言贽
等失权怨望，言于众曰：“天下旱，百姓且流亡，度支爱
惜，不肯给诸军，军中人无所食，其事奈何，以摇动群
心？其意非止欲中伤臣而已。”后数日，又猎苑中，会神
策军人跪马前云：“度支不给马草。”德宗意延龄前言，
即回马而归。由是贬贽为忠州别驾。

《唐书韦处厚传》：“‘处厚为中书舍人。敬宗初，李逢吉得
柄，构李绅，逐为端州司马。其党刘栖楚等欲致绅必
死，建言当徙丑地。处厚上言逢吉党与，以绅之斥，犹
有馀辜，人情危骇。《诗》云：‘萋兮斐兮，成是贝锦’。彼谮人
者，亦已太甚。谗言罔极，交乱四国’。此古人疾谗之深
也。孔子曰：‘三年无改于父之道’，可谓孝矣。”按绅先朝
“旧臣，就令有过，尚当祓瑕洗衅，成无改之美，况被谗
乎？建中时，山东之乱兴，宰相朋党，杨炎为元载复仇，
卢杞为刘晏偿怨，兵连祸结，天下骚然。此陛下亲所
闻见，得不深念哉！”绅由是免逢吉怒。至宝历三年赦
书，不言左降官未量移者，以沮绅内徙。处厚复奏：“逢
吉缘绅一人，而使近岁流斥，皆不蒙泽，非所以广恩
于天下。”帝悟，追改其条。

《卢仝传》：“时有贾岛，累举不中第。文宗时，坐飞谤贬长
江主簿。”

《白居易传》：居易从祖弟敏中，以司空平章事兼邠宁
节度招讨抚制置使。初，帝爱万寿公主，欲下嫁士人。
时郑颢擢进士第，有阀阅，敏中以充选。颢与卢氏婚，
将授室而罢，衔之。敏中自以居外，畏颢谗，自诉于帝。
帝曰：“朕知久矣，若用颢言，庸相任耶。”顾左右取书一
函发视，悉颢所上，敏中乃安。

马令《南唐书汪台符传》：“台符有王佐才，闻烈祖移镇
金陵，台符上书陈民间利害十馀条，烈祖善之。而宋
齐丘疾其才高，屡为诋訾，台符由是不平。”

陆游《南唐书宋齐丘传》：“元宗即位，召拜太保、中书令，
与周宗并相。齐丘之客最亲厚者陈觉，元宗亦以为
才。冯延己、延鲁、魏岑、查文徽与觉深相附结，内主齐
丘，时人谓之‘五鬼。相与造飞语，倾周宗。宗泣诉于元
宗，而岑、觉又更相攻。于是出齐丘为镇海军节度使，
齐丘怏怏，力请归九华旧隐，从之’。”

《十国春秋？吴黄讷传》：讷，苏州人也。天祐时，为镇南节
度使刘威幕客。太祖既薨，威为帅府所忌，或谮之于
徐温，温将图之，讷说威曰：“公受谤虽深，反本无状，若
轻舟入觐，则嫌疑顿亡矣。”威从其言，温果待威甚恭，
威得还镇，讷与有功焉。

《南汉邵廷琄传》：“廷琄事后主，官内常侍。大宝初，宋已
易周祚，廷琄乘间言于朝曰：‘我国承唐乱，居此五十
馀年。幸中国多故，干戈不及，而我益骄于无事，致兵
不识旗鼓，人主不知存亡。夫天下乱久矣，乱久而治，
自然之势也。比闻真主已出，必将尽有海内，其势非
一，天下不已。请饬兵备，且遣使通好于宋。后主恶廷’”
琄言直，深恨之。未几，宋将潘美等陷郴州，始思廷琄
言，诏廷琄为招讨使，率舟兵屯洸口，以拒宋师。廷琄
招辑亡叛，训士卒，修战具，国人赖以少安。有谮者投
无名，诬廷琄将图不轨，后主遂遣使赐廷琄死。士卒
排军门见使者，诉廷琄无反状，不能救。乃相与立庙
洸口祀之。